CELEX: 62014TN0447
Language: sk
Date: 2014-06-16 00:00:00
Title: Vec T-447/14: Žaloba podaná 16. júna 2014 – nkt cables a NKT Holding/Komisia

25.8.2014   
            
            
               SK
            
            
               Úradný vestník Európskej únie
            
            
               C 282/47
            
         Žaloba podaná 16. júna 2014 – nkt cables a NKT Holding/Komisia
   (Vec T-447/14)
   2014/C 282/61
   Jazyk konania: angličtina
   
      Účastníci konania
   
   
      Žalobkyne: nkt cables GmbH (Kolín, Nemecko) a NKT Holding A/S (Brøndby, Dánsko) (v zastúpení: M. Kofmann a B. Creve, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Komisie C (2014) 2139 final z 2. apríla 2014 týkajúceho sa konania o uplatnení článku 101 ZFEÚ a článku 53 Dohody o EHP vo veci AT.39.610 – Power cables (ďalej len „rozhodnutie“),
            
         
               —
            
            
               alebo čiastočne zrušil rozhodnutie a podstatne znížil pokutu, ktorá im bola uložená,
            
         
               —
            
            
               zaviazal Európsku komisiu na náhradu trov konania,
            
         
               —
            
            
               prijal akékoľvek iné opatrenia, ktoré považuje za vhodné.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú päť žalobných dôvodov.
   
               1.
            
            
               Prvý žalobný dôvod je založený na tvrdení, že Komisia porušila práva žalobkýň na obhajobu a všeobecnú zásadu rovnosti zbraní tým, že im nesprístupnila dôkazy, ktoré dostala po doručení svojho oznámenia námietok a ktoré mohli dokázať ich nevinu.
            
         
               2.
            
            
               Druhý žalobný dôvod je založený na tvrdení, že Komisia nesprávne vymedzila územnú pôsobnosť jediného a pokračujúceho porušenia a nesprávne uplatnila kritérium účinkov.
            
         
               3.
            
            
               Tretí žalobný dôvod je založený na tvrdení, že rozhodnutie vychádza z nesprávneho posúdenia v súvislosti so správaním, o ktorom sa rozhodlo, že sa na ňom podieľala NKT Cables, a v súvislosti so záverom, že takéto správanie dokazuje účasť NKT Cables na všetkých činnostiach tvoriacich jediné a pokračujúce porušenie alebo jej vedomosť o ňom.
            
         
               4.
            
            
               Štvrtý žalobný dôvod je založený na tvrdení, že Komisia pochybila pri svojich zisteniach o dĺžke trvania účasti NKT Cables na jedinom a pokračujúcom porušení.
            
         
               5.
            
            
               Piaty žalobný dôvod je založený na tvrdení, že výška pokuty uloženej žalobkyniam je neopodstatnená a neprimerane vysoká.